Diari Oficial de la Generalitat Valenciana


Sumari del DOGV 9609, del 02-06-2023 (2023/6036)

Extracte de la Resolució de 25 de maig de 2023, del rector de la Universitat Politècnica de València, per la qual es convoca la III edició dels premis «Aula Emprén» en la UPV per a l'any 2023.
------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9609

Data del DOGV
:   02-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6036


Data del document
:   25-05-2023

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València
    * distinció honorífica

Extracte de la Resolució de 25 de maig de 2023, del rector de la Universitat Politècnica de València, per la qual es convoca la III edició dels premis «Aula Emprén» en la UPV per a l'any 2023. [2023/6036]  
BDNS (identif.): 699141.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual pot consultar-se en la Base de dades nacional de subvencions:  
https://www.infosubvenciones.es/bdnstrans/GE/es/convocatoria/699141  
  
Primer. Persones beneficiàries  
Aquesta convocatòria de premis és dirigir als equips d'estudiants UPV formats en la segona fase del programa Aula Emprén en la UPV, que hagen participat en les seues tres últimes edicions, corresponents als cursos acadèmics (2020-21, 2021-22 i 2022-2023).  
Els estudiants que formen part dels equips de la segona fase d'Aula Emprén són estudiants de la UPV de grau, màster universitari, títol propi o doctorat.  
El requisit de ser un equip format en la segona fase del programa Aula Emprén de les tres últimes edicions serà comprovat per IDEAS UPV a la recepció de cada candidatura, aportant a la Comissió de Selecció les taules amb les dades dels equips formats enguany i en anys anteriors, que consten en les memòries d'activitats del conveni corresponent, en les bases de dades d'IDEAS UPV.  
  
Segon. Finalitat  
L'objecte d'aquesta convocatòria és premiar les millors iniciatives emprenedores de triple impacte sorgides en la segona fase del programa Aula Emprén, atenent el seu caràcter innovador, triple impacte en el seu entorn, viabilitat… amb la finalitat de potenciar l'esperit emprenedor de la comunitat universitària UPV.  
El concurs que es desenvolupa dins del programa «Aula Emprén» en la UPV, representa la posada en marxa d'una de les activitats recollides en la línia de subvenció subscrita entre la UPV i la Conselleria d'Economia Sostenible, Sectors Productius, Comerç i Treball, per a la realització de les activitats incloses en el programa «5UCV LLAMP - Campus de l'Emprenedoria Innovadora i Sostenible» 2023.  
El programa «5UCV LLAMP - Campus de l'Emprenedoria Innovadora i Sostenible» es desenvolupa en conjunt entre les cinc universitats públiques valencianes i està coordinat i finançat per la Conselleria d'Economia Sostenible, Sectors Productius, Comerç i Treball amb l'objectiu d'impulsar l'emprenedoria i la innovació en l'àmbit universitari.  
  
Tercer. Bases reguladores  
Disponibles en http://www.ideas.upv.es/  
  
Quart. Import  
Els presents premis són finançats per la Conselleria d'Economia Sostenible, Sectors Productius, Comerç i Treball, a través de la línia de subvenció X23495094 denominada «5UCV LLAMP - Campus de l'emprenedoria innovadora i sostenible», dels pressupostos de la Generalitat per a 2023, amb càrrec a la partida pressupostària 518908355 422 40255 de l'oficina gestora de l'Àrea d'emprenedoria IDEES UPV, per un import màxim de 5.000 euros aplicables a l'exercici 2023, existint crèdit pressupostari adequat i suficient  
  
La dotació econòmica dels premis estarà subjecta a la corresponent retenció que estableix la normativa vigent.  
S'atorgarà un màxim de 5 premis econòmics dotats cadascun d'ells amb un màxim de 1.000 € per equip guanyador i fins a un màxim de 300 € per persona integrant de l'equip guanyador (estudiants UPV).  
  
  
  
  
Cinqué. Termini de presentació de sol·licituds  
Comença a partir de l'endemà de la publicació d'aquest extracte en el Diari Oficial de la Generalitat Valenciana. Finalitza l'1 de juliol de 2023.  
  
València, 25 de maig de 2023.- El rector de la Universitat Politècnica de València: José Esteban Capilla Romá.